વરુણ ધવન તથા આલિયા ભટ્ટ અભિનીત ફિલ્મ હમ્પ્ટી શર્મા કી દુલ્હનિયાની વાર્તા શરૂ થાય છે અંબાલાના એક ઘરથી કે જ્યાં કાવ્યા (આલિયા ભટ્ટ) પોતાના પરિવાર સાથે રહે છે. કાવ્યાની મોટી બહેને લવ મૅરેજ કર્યા હતાં, પણ તેના આ મૅરેજ વધુ ટકી નથી શકતો અને તે પિયરે આવી જાય છે. તેથી કાવ્યાના પિતાને પ્રેમ-લવ જેવા શબ્દોથી નફરત જેવી થઈ જાય છે. તેઓ કાવ્યાના લગ્ન પોતાના મિત્રના પુત્ર અંગદ (સિદ્ધાર્થ શુક્લા) સાથે નક્કી કરી દે છે. કાવ્યા ઇચ્છે છે કે તે પોતાના લગ્નમાં કરીના કપૂર જેવો ડિઝાઇનર લહેંગો પહેરે. ડિઝાઇનર લહેંગા માટે તે પોતાના મામાજીને ત્યાં દિલ્હી આવી જાય છે અને અહીં તેની મુલાકાત હમ્પ્ટી શર્મા ઉર્ફે રાકેશ શર્મા (વરુણ ધવન) સાથે. આ મુલાકાત કાવ્યા અને હમ્પ્ટીની જિંદગીને કયા મુકામે લઈ જાય છે? આ જાણવા માટે તો હમ્પ્ટી શર્મા કી દુલ્હનિયાને આપે મળવું પડશે.